CELEX: 32008D0077
Language: et
Date: 2008-01-25 00:00:00
Title: 2008/77/EÜ: Komisjoni otsus, 25. jaanuar 2008 , millega kiidetakse heaks kavad metssigadel esineva sigade katku likvideerimiseks ja metssigade erakorraliseks vaktsineerimiseks Bulgaarias 2008. aastal (teatavaks tehtud numbri K(2008) 270 all)

26.1.2008   
            
            
               ET
            
            
               Euroopa Liidu Teataja
            
            
               L 23/28
            
         
      KOMISJONI OTSUS,
   25. jaanuar 2008,
   millega kiidetakse heaks kavad metssigadel esineva sigade katku likvideerimiseks ja metssigade erakorraliseks vaktsineerimiseks Bulgaarias 2008. aastal
   (teatavaks tehtud numbri K(2008) 270 all)
   (Ainult bulgaariakeelne tekst on autentne)
   (2008/77/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. oktoobri 2001. aasta direktiivi 2001/89/EÜ ühenduse meetmete kohta sigade katku tõrjeks, (1) eriti artikli 16 lõike 1 teist lõiku ja artikli 20 lõike 2 neljandat lõiku,
   ning arvestades järgmist:
   
               (1)
            
            
               Direktiiviga 2001/89/EÜ on kehtestatud ühenduse miinimummeetmed sigade katku tõrjeks. Kõnealused meetmed sisaldavad sätet, mille kohaselt liikmesriigid peavad pärast seda, kui on kinnitatud esmane sigade katku juhtum metssigadel, esitama komisjonile nimetatud haiguse likvideerimise kava. Direktiiv sisaldab ka metssigade erakorralist vaktsineerimist käsitlevaid sätteid.
            
         
               (2)
            
            
               Bulgaarias esineb metssigadel sigade klassikalist katku.
            
         
               (3)
            
            
               Bulgaaria on vastu võtnud kava sigade klassikalise katku jälgimiseks ja tõrjeks kogu liikmesriigi territooriumil. Programm alles kestab.
            
         
               (4)
            
            
               Sigade katku vastu võitlemise ühe meetmena võeti vastu komisjoni 23. novembri 2006. aasta otsus 2006/800/EÜ, millega kiidetakse heaks kavad metssigadel esineva sigade katku likvideerimiseks ja metssigade erakorraliseks vaktsineerimiseks Bulgaarias. (2) Otsust 2006/800/EÜ kohaldatakse kuni 31. detsembrini 2007.
            
         
               (5)
            
            
               Bulgaaria esitas 15. oktoobril 2007. aastal komisjonile heakskiitmiseks 2008. aasta kavad, mis käsitlevad metssigadel esineva sigade katku likvideerimist ja metssigade erakorralist vaktsineerimist kogu liikmesriigi territooriumil.
            
         
               (6)
            
            
               Komisjon kontrollis Bulgaaria esitatud kavu ja leidis, et need on kooskõlas direktiiviga 2001/89/EÜ. Seega tuleks need heaks kiita.
            
         
               (7)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Kava sigade klassikalise katku likvideerimiseks metssigade populatsiooni hulgas
   Kiidetakse heaks kava, mille Bulgaaria esitas 15. oktoobril 2007. aastal metssigadel esineva sigade katku likvideerimiseks käesoleva otsuse lisa punktis 1 sätestatud piirkonnas.
   Artikkel 2
   Kava sigade klassikalise katku vastaseks erakorraliseks vaktsineerimiseks metssigade populatsiooni hulgas
   Kiidetakse heaks kava, mille Bulgaaria esitas 15. oktoobril 2007. aastal metssigade erakorraliseks vaktsineerimiseks käesoleva otsuse lisa punktis 2 sätestatud piirkonnas.
   Artikkel 3
   Täitmine
   Bulgaaria võtab käesoleva otsuse järgimiseks vajalikud meetmed ning avaldab need. Ta teavitab komisjoni nendest viivitamata.
   Artikkel 4
   Kohaldatavus
   Käesolevat otsust kohaldatakse 1. jaanuarist 2008 kuni 31. detsembrini 2008.
   Artikkel 5
   Adressaat
   Käesolev otsus on adresseeritud Bulgaaria Vabariigile.
   
      Brüssel, 25. jaanuar 2008
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 316, 1.12.2001, lk 5. Direktiivi on viimati muudetud komisjoni otsusega 2007/729/EÜ (ELT L 294, 13.11.2007, lk 26).
   
      (2)  ELT L 325, 24.11.2006, lk 35. Otsust on muudetud otsusega 2007/624/EÜ (ELT L 253, 28.9.2007, lk 43).
   
      LISA
      
                  1.
               
               
                  Piirkonnad, kus rakendatakse metssigadel esineva sigade katku likvideerimise kava:
                  kogu Bulgaaria territoorium
               
            
                  2.
               
               
                  Piirkonnad, kus rakendatakse kava metssigade erakorraliseks vaktsineerimiseks sigade katku vastu:
                  kogu Bulgaaria territoorium